Ir-Regolament tal-Kummissjoni (KE) Nru 2104/2002
tat-28 ta' Novembru 2002
li jaddatta r-Regolament tal-Kunsill (KE) Nru 377/98 dwar l-organizzazzjoni ta' stħarriġ kampjun dwar il-forza tax-xogħol fil-Komunità u r-Regolament tal-Kummissjoni (KE) Nru 1575/2000 li jimplimenta r-Regolamenttal-Kunsill (KE) Nru. 577/98 safejn u sakemm jirrigwarda l-lista tad-divarji ta' l-edukazjoni u tat-taħriġ u l-kodifika tagħhom sabiex jintużaw għat-trasmissjoni ta' l-informazzjoni mis-sena 2003 ’il quddiem
IL-KUMMISSJONI TAL-KOMUNITAJIET EWROPEJ
Wara li kkunsidrat it-Trattat li jistabbilixxi l-Komunità Ewropea,
Wara li kkunsidrat ir-Regolament tal-Kunsill (KE) Nru 577/2002 tad-9 Marzu 1998 dwar l-organizzazzjoni ta' stħarriġ kampjun dwar il-forza tax-xogħol fil-Komunità [1], kif emendat bir-Regolament (KE) Nru 1991/98 [2] tal-Parlament Ewopew u tal-Kunsill, u b'mod partikolari Artikolu 4(3) tiegħu,
Billi:
(1) L-evoluzzjoni tal-modi tat-teknika u tal-kunċetti, b'mod partikolari fejn jirrigwardaw id-distinzjoni bejn l-edukazzjoni formali u għamliet oħra ta' attivitajiet ta' tagħlim u l-implimentazzjoni tal-klassifika fl-oqsma ta' l-edukazzjoni u tat-taħriġ, jagħmluha ta' ħtieġa illi tiġi addattata l-lista tad-divarji ta' l-edukazzjoni u tat-taħriġ stabbilita f'Artikolu 4(1)(h) tar-Regolament (KE) Nru 577/98.
(2) Bħala konsegwenza ta' dan, għandha tiġi addattata wkoll il-kodifika ta' dawn id-divarji stabbilita fl-Anness mar-Regolament tal-Kummissjoni (KE) 1575/2000 tad-19 ta' Lulju 2003 [3]. Il-lista l-ġdida u l-kodifika għandhom ikunu diġà implimentati fis-sena 2003 sabiex jiggarantixxu l-kompatibbiltà intiera mal-modulu ad hoc tas-sena 2003 dwar it-tagħlim tul il-ħajja [4].
(3) Il-miżuri pprovvduti f'dan ir-Regolament huma bi skond l-opinjoni mogħtija mill-Kumitat tal-Programm ta' l-Istatistika stabbilit bid-Deċiżjoni tal-Kunsill 89/382/KEE, Euratom [5],
ADOTTAT DAN IR-REGOLAMENT:
Artikolu 1
Artikolu 4(1)(ħ) tar-Regolament (KEE) Nru 577/98 jinbidel hawnhekk b'dan li ġej:
"(ħ) l-edukazzjoni u t-taħriġ:
il-parteċipazzjoni fl-edukazzjoni jew it-taħriġ formali matul l-erba’ ġimgħat ta' qabel
- il-livell,
- il-qasam;
il-parteċipazzjoni f'korsijiet u attivitajiet oħra mgħallma matul l-erba’ ġimgħat ta' qabel
- it-tul totali
- l-għan tal-kors jew ta' attività oħra mgħallma l-iktar riċenti
- il-qasam ta' l-attività mgħallma l-iktar riċenti
- ipparteċipata fl-attività mgħallma l-iktar riċenti matul is-sigħat tax-xogħol;
il-livell edukattiv milħuq
- l-ogħla livell ta' edukazzjoni jew taħriġ ikkompletati b'suċċess
- il-qasam ta' dan l-ogħla livell ta' edukazzjoni u taħriġ.
- is-sena meta kien ikkompletat b'suċċess dan l-ogħla livell."
Artikolu 2
Il-kodifika tad-divarji ta' l-edukazzjoni u t-taħriġ li jridu jiġu wżati għat-trasmissjoni ta' l-informazzjoni għas-snin 2003 u iktar ’il quddiem stabbiliti fl-Anness mar-Regolament preżenti tieħu l-post tad-divarji korrispondenti inklużi fl-Anness mar-Regolament tal-Kummissjoni (KE) Nru 1575/2000.
Artikolu 3
Dan ir-Regolament għandu jidħol fis-seħħ fl-20 jum wara dak tal-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u hu applikabbli direttament fl-Istati Membri kollha.
Magħmul fi Brussel, fit-28 ta' Novembru 2000.